Πρωτάθλημα Ε.Π.Σ. Αθηνών 1930-31

Στο Πρωτάθλημα Α΄ κατηγορίας της ΕΠΣ Αθηνών την περίοδο 1930-31 συμμετείχαν επτά ομάδες. Αγωνίστηκαν σε έναν όμιλο σε μορφή τουρνουά ενός γύρου (6 αγώνες) αλλά το πρωτάθλημα θεωρήθηκε ότι έληξε παρά το ότι ορισμένα σωματεία δεν είχαν ολοκλήρωσει τους αγώνες τους. Πρωταθλητής αναδείχθηκε αήττητος ο Παναθηναϊκός, ο οποίος μαζί με την ΑΕΚ και τον Απόλλωνα Αθηνών συμμετείχαν ως εκπρόσωποι της ΕΠΣΑ στο Πανελλήνιο Πρωτάθλημα 1930-31. Από την πρόωρη διακοπή αδικήθηκε το Γουδί, το οποίο είχε δύο ακόμα παιχνίδια και θα μπορούσε να πάρει την 3η θέση από τον Απόλλωνα και να συμμετάσχει στο πανελλήνιο πρωτάθλημα. Πρώτος σκόρερ αναδείχθηκε για δεύτερη συνεχόμενη χρονιά ο Άγγελος Μεσσάρης του ΠΑΟ με 13 γκολ. Το Γουδί διεκδίκησε σε αγώνα διαβάθμισης τη συμμετοχή του στο Εθνικό Πρωτάθλημα 1931-32. Από τις μικρότερες κατηγορίες είναι γνωστό πως από τη Β΄ ανέβηκε στην Α΄ ο Αστέρας Αθηνών, ενώ στη Γ΄ πρωταθλητής αναδείχθηκε ο Ηλυσιακός Αθλητικός Όμιλος και ανέβηκε στη Β΄.

 13 γκολ: Άγγελος Μεσσάρης (ΠΑΟ). 8 γκολ: Μήτσος Μούγκρας (ΑΕΚ). 6 γκολ: Αντώνης Μηγιάκης (ΠΑΟ), Διομήδης Συμεωνίδης (ΠΑΟ). 5 γκολ: Αντώνης Τσολίνας (ΠΑΟ). Σύμφωνα με τον κανονισμό της εποχής από τις ομάδες που μετείχαν στο εθνικό πρωτάθλημα, όποια τερμάτιζε σε χαμηλότερη θέση από τις υπόλοιπες της ίδιας Ένωσης έπρεπε να δώσει διπλό αγώνα διαβάθμισης με την καλύτερη του τοπικού πρωταθλήματος ώστε να κριθεί ποια θα πάρει μέρος στο επόμενο Εθνικό Πρωτάθλημα 1931-32. Σύμφωνα με τις βαθμολογίες από την ΕΠΣ Αθήνας οι ομάδες που όφειλαν να διαβαθμιστούν ήταν ο Απόλλων Αθηνών και το Π.Σ. Γουδί. Στους αγώνες που ήταν επεισοδιακοί επικράτησε ο Απόλλων και παρέμεινε στην εθνική κατηγορία. Τα αποτελέσματα ήταν: 12 Ιουλίου 1931, γήπ. Λεωφόρου: Απόλλων Αθηνών - Π.Σ. Γουδί: 4-0 (15΄ αυτογκόλ, Διακάκης 38΄, Κοσματόπουλος 57΄, Παπαδημητρίου 69΄). 19 Ιουλίου 1931, γήπ. Λεωφόρου: Π.Σ. Γουδί - Απόλλων Αθηνών: 2-3 (Σταυρόπουλος 55΄, 90΄ - Κηρύκος 35΄, Γκίκας 39΄, Μαυρομμάτης 78΄).Επίσης, μετά την ολοκλήρωση των αγώνων της Α΄ κατηγορίας ο Αθηναϊκός έδωσε αγώνα διαβάθμισης με τον πρωταθλητή της Β΄ κατηγορίας Αστέρα Αθηνών και υποβιβάστηκε. Στο πρωτάθλημα της Β΄ Κατηγορίας αγωνίστηκαν συνολικά 8 ομάδες. Πρωταθλητής αναδείχθηκε ο Αστήρ Αθηνών. Αναλυτικά αγωνίστηκαν οι ομάδες: Αστήρ Αθηνών, άνοδος στην Α΄. ΑΕ Εμποροϋπαλλήλων Αττικός Πανιώνιος Ελληνορωσικός ΑΕ Πατησίων Ολύμπια Δάφνη Αθηνών Ο πρωταθλητής Αστήρ Αθηνών έδωσε αγώνες διαβάθμισης με τον ουραγό της Α΄ Κατηγορίας, Αθηναϊκό και επικράτησε, κερδίζοντας την άνοδο. Επίσης, η ουραγός Δάφνη έδωσε αγώνες διαβάθμισης με τον πρωταθλητή της Γ΄, Ηλυσιακό και υποβιβάστηκε. Πρωταθλητής αναδείχθηκε ο Ηλυσιακός, ο οποίος επικράτησε σε αγώνες διαβάθμισης με την ουραγό της Β΄, Δάφνη και κέρδισε την άνοδο. Αναλυτικά, στο πρωτάθλημα Γ΄ Κατηγορίας αγωνίστηκαν οι ομάδες: Ηλυσιακός, άνοδος στη Β΄. Ένωσις Ηρακλείου Ηρακλής Αχιλλεύς Νέος Αστήρ Νήαρ Ηστ Ολυμπιακός Γ.Σ. Αμαρουσίου Ολυμπιάς Αθηνών Εκτός από το επίσημο πρωτάθλημα της ΕΠΣΑ, το καλοκαίρι του 1930 η εφ. "Βραδυνή" ξεκίνησε να παρουσιάζει την ιστορία των δυναμικότερων ανεξάρτητων ποδοσφαιρικών σωματείων της Αθήνας και στη συνέχεια προκήρυξε πρωτάθλημα ανεπισήμων σωματείων, στο οποίο θα συμμετείχαν τα 12 δημοφιλέστερα σωματεία, έπειτα από ψηφοφορία μεταξύ των αναγνωστών. Πολλές από τις ανεπίσημες αυτές ομάδες αργότερα εντάχθηκαν στην ΕΠΣΑ και κάποιες έγραψαν ιστορία στο αθηναϊκό ποδόσφαιρο. Λόγω του μεγάλου ενδιαφέροντος που εκδηλώθηκε το πρωτάθλημα απέκτησε χαρακτήρα Δόκιμης κατηγορίας, αφού η ΕΠΣΑ άφησε να εννοηθεί πως θα εγγράψει στη Γ΄ κατηγορία της επόμενης σεζόν τη νικήτρια ομάδα. Στους αγώνες, που ξεκίνησαν στις 28 Σεπτεμβρίου 1930 και διεξάγονταν στο γήπεδο του Πανελληνίου, μετείχαν οι εξής 12 πιο δημοφιλείς ομάδες χωρισμένες σε τρεις ομίλους (σε παρένθεση το έτος ίδρυσης): Α΄ όμιλος Άρης Καισαριανής. Νέος Αστήρ Περιστερίου (1927). Ηρακλής Βύρωνος. Σπάρτα Αχαρνών (Μάρτιος 1930). Β΄ όμιλος: Αναγέννησις Ψυρρή (1927). Αργοναύται Καλλιθέας (πρώην Φοίνιξ, ο μεταπολεμικός Φοίνικας Καλλιθέας). Αρίων Κολωνακίου (ο σημερινός "Αρίων Παγκρατίου" Γούβας). Άτλας Θυμαρακίων (1928). Γ΄ όμιλος: Άμυνα Αμπελοκήπων (1923, το 2004 "Άμυνα Ανθούσας" και το 2012 "Νικητές Ανθούσας"). Ελπιδοφόρος Καισαριανής (Φεβρουάριος 1928). Ελπίς Ν. Ιωνίας (1929 ή 1930). Πρόοδος Κολωνού (1927, από το 1967 Πρόοδος Ν. Χαλκηδόνας).Οι υπόλοιπες επιλαχούσες ομάδες ήταν οι εξής: Ένωσις Βύρωνος, Ηρακλής Βύρωνος, Εθνικός Καισαριανής (1928, μετέπειτα Εθνικός Αστέρας), Νίκη Παγκρατίου, Ένωσις Νέων Ν. Σφαγείων (1929), Κεραμεικός Κολωνού (1927 ως Εθνικός Κολωνού, 1930), Μ. Αλέξανδρος, Ήφαιστος Αχαρνών, Σπάρτα Κουκακίου (30/5/1930), Ένωσις Κηφισιάς, Αχιλλεύς οδού Μ. Αλεξάνδρου, Ολυμπιακός Πετραλώνων (25/1/1927), Πλάτων Κολωνού, Παναθήναια, Αιολικός Τζιτζιφιών (μεταπολεμικά ΑΕΚ Φαλήρου), Ερμής Πολυγώνου (1929) κ.ά. Ψηφιακό αρχείο εφ. "Αθλητική Ηχώ". Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 26/7/1974. Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 27/7/1974. Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 9/8/1974. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 226-227.